Projekts

**Ministru kabineta noteikumu projekta**

**"Noteikumi par Valsts ieņēmumu dienesta ierēdņu formas tērpiem, dienesta pakāpju atšķirības zīmēm un žetoniem" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar 2018.gada 1.janvāri finanšu policija un muitas policija ir apvienota vienā izmeklēšanas iestādē – nodokļu un muitas policijā un izveidota Valsts ieņēmumu dienesta (turpmāk – VID) Iekšējās drošības pārvalde. Noteikumu projekts izstrādāts, lai noteiktu:1. jauno VID struktūrvienību un VID Muitas pārvaldes ierēdņiem vienotas formas tērpu sastāvdaļas, to aprakstus, ierēdņu dienesta pakāpēm atbilstošas atšķirības zīmes un žetonus;
2. trīs gadu pārejas periodu jauno formas tērpu ieviešanai.

Ministru kabineta noteikumi stāsies spēkā nākamajā dienā pēc to izsludināšanas. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru prezidenta M.Kučinska 2017.gada 12.jūlija rezolūcijā Nr.12/2017-JUR-136 dotais uzdevums – sagatavot un noteiktā kārtībā iesniegt līdz 2018.gada 1.jūnijam Ministru kabinetā likuma "Par Valsts ieņēmumu dienestu" (*2017. gada 22. jūnija likuma "Grozījumi likumā "Par Valsts ieņēmumu dienestu"" redakcijā*) 25.panta trešajā daļā minēto tiesību aktu projektu, attiecīgi nodrošinot Ministru kabinetam dotā uzdevuma izpildi.Noteikumu projekts izstrādāts, pamatojoties uz likuma "Par Valsts ieņēmumu dienestu" 25.panta trešajā daļā noteikto pilnvarojumu Ministru kabinetam un šā likuma pārejas noteikumu 39.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā esošie Ministru kabineta 2013.gada 3.septembra noteikumi Nr.705 "Noteikumi par Valsts ieņēmumu dienesta muitas iestāžu un finanšu policijas ierēdņu formas tērpiem, žetonu un dienesta pakāpju atšķirības zīmēm" (turpmāk – MK 2013.gada 3.septembra noteikumi Nr.705) izdoti saskaņā ar likuma "Par Valsts ieņēmumu dienestu" 25.panta trešo un piekto daļu un nosaka VID muitas iestāžu ierēdņu un finanšu policijas ierēdņu formas tērpu, žetona un dienesta pakāpēm atbilstošu atšķirības zīmju aprakstu un paraugus. Saskaņā ar likumu "Grozījumi likumā “Par Valsts ieņēmumu dienestu"" (*redakcijā, kas stājās spēkā 2015.gada 18.jūnijā*) izslēgta ir likuma "Par Valsts ieņēmumu dienestu" 25.panta piektā daļa.Ar 2018.gada 1.janvāri saskaņā ar Saeimā 2017.gada 22.jūnijā pieņemto likumu "Grozījumi likumā "Par Valsts ieņēmumu dienestu"" finanšu policija un muitas policija ir apvienota vienā izmeklēšanas iestādē – VID Nodokļu un muitas policijas pārvaldē, kā arī izveidota VID Iekšējās drošības pārvalde. Likumprojekta anotācijā norādīts, ka ir jāizstrādā un jāpieņem Ministru kabinetā noteikumi par VID ierēdņu, kam piešķir dienesta pakāpi formas tērpiem, žetonu un dienesta pakāpju atšķirības zīmēm, kas aizstās pašreiz spēkā esošos Ministru kabineta 2013.gada 3.septembra noteikumus Nr.705 “Noteikumi par Valsts ieņēmumu dienesta muitas iestāžu un finanšu policijas ierēdņu formas tērpiem, žetonu un dienesta pakāpju atšķirības zīmēm”.Likuma "Par Valsts ieņēmumu dienestu" 25.panta trešajā daļā (*redakcijā, kas stājas spēkā 2018.gada 1.janvārī*) noteikts, ka VID Iekšējās drošības pārvaldes, muitas iestāžu, nodokļu un muitas policijas ierēdņi, pildot dienesta pienākumus, nēsā formas tērpus. VID Iekšējās drošības pārvaldes, muitas iestāžu, nodokļu un muitas policijas ierēdņiem ir dienesta pakāpju atšķirības zīmes un žetoni, kuru aprakstu nosaka Ministru kabinets, bet nēsāšanas kārtību – VID ģenerāldirektors.Turklāt likuma "Par Valsts ieņēmumu dienestu" pārejas noteikumu 39.punktā noteikts, ka līdz jaunu šā likuma 25.panta trešajā daļā minēto Ministru kabineta noteikumu spēkā stāšanās dienai, bet ne ilgāk kā līdz 2018.gada 1.jūnijam piemērojami Ministru kabineta 2013.gada 3.septembra noteikumi Nr. 705 "Noteikumi par Valsts ieņēmumu dienesta muitas iestāžu un finanšu policijas ierēdņu formas tērpiem, žetonu un dienesta pakāpju atšķirības zīmēm", ciktāl tie nav pretrunā ar šo likumu.Ņemot vērā minēto, saskaņā ar likuma "Par Valsts ieņēmumu dienestu" 25.panta trešo daļu (*redakcijā, kas stājās spēkā 2018.gada 1.janvārī*) izstrādāts noteikumu projekts, kas paredz noteikt VID Iekšējās drošības pārvaldes, muitas iestāžu, nodokļu un muitas policijas ierēdņiem formas tērpu, žetona un dienesta pakāpēm atbilstošu atšķirības zīmju aprakstu un paraugus.VID 2015.gada 1.aprīlī ar SIA "VIK" noslēdza līgumu “Ikdienas un parādes formas tērpu, darba un speciālo apģērbu, apavu un aksesuāru tehnisko specifikāciju un paraugu izstrāde” par finanšu policijas un muitas iestāžu ierēdņu ikdienas un parādes formas tērpu, darba un speciālo apģērbu, apavu un aksesuāru dizaina (t.sk. skices detalizēti zīmējumi līnija un krāsā (tostarp projektētas piegrieznes, diegi, pogas, visa veida apdare, apdares krāsas u.tml.) un detalizēti modeļu apraksti) izstrādi un piedāvājumu (apaviem), paraugu izgatavošanu, piegādi un tehniskās dokumentācijas izstrādi 72 formas tērpu sastāvdaļām.Saskaņā ar noslēgto līgumu SIA "VIK" līdz 2016.gada 31.decembrim izstrādāja jaunu VID muitas iestāžu un finanšu policijas ierēdņu ikdienas un parādes formas tērpu, darba un speciālo apģērbu, apavu un aksesuāru tehnisko specifikāciju, aprakstus un formas tērpu paraugus.Noteikumu projektā iekļauti muitas iestāžu, t.sk. nodokļu un muitas policijas un VID Iekšējās drošības pārvaldes ierēdņu ikdienas un parādes formas tērpu, darba un speciālo apģērbu, apavu un aksesuāri apraksti, kas izstrādāti atbilstoši SIA "VIK" iesniegtajai tehniskajai specifikācijai un aprakstiem, kā arī iesniegtiem attēliem.Tā kā ar 2018.gada 1.janvāri ir izveidotas jaunas divas izmeklēšanas iestādes – nodokļu un muitas policija (iepriekš finanšu policija un muitas policija) un VID Iekšējās drošības pārvalde (iepriekš finanšu policijas sastāvā), tad tika precizētas atsevišķas formas tērpu sastāvdaļas – nodokļu un muitas policijas žetons, žetona maks un uzšuve, kā arī VID Iekšējās drošības pārvaldes žetons, žetona maks un uzšuve.Līdz ar jaunu VID struktūrvienību (VID Nodokļu un muitas policijas pārvaldes un VID Iekšējās drošības pārvaldes) izveidi, šo struktūrvienību ierēdņiem ir izstrādāti formas tērpi, žetoni, kuros ir ietverts valsts ģerboņa attēls, kā arī VID nodokļu un muitas policijai muitas iestādes emblēma.No likuma "Par Valsts ieņēmumu dienestu" 14.panta otrās daļas izriet, ka, pildot starptautiskās saistības, kuras valsts uzņēmusies attiecībā uz muitu; veicot izmeklēšanu lietās par noziedzīgiem nodarījumiem muitas lietu jomā un likumā noteikto operatīvo darbību, lai atklātu un novērstu noziedzīgus nodarījumus muitas lietu jomā, VID nodokļu un muitas policijai ir muitas iestādes statuss. Turklāt Muitas likuma 4.pantā noteikts, ka muitas iestādes emblēmu veido divi dzelteni diagonāli krustoti Merkura zižļi, virs kuriem ir mazais valsts ģerbonis. Emblēmu lieto uz muitas iestādes amatpersonas formas tērpa. Saskaņā ar likuma "Par Latvijas Valsts ģerboni" 8.panta sesto daļu šā likuma 5.–7.pantā minētā institūcija un amatpersona drīkst lietot jebkuru valsts ģerboni uz formas tērpa un amata zīmē (arī kā emblēmas sastāvdaļu) normatīvajos aktos paredzētajā kārtībā.Tādējādi VID nodokļu un muitas policijas ierēdņu formas tērpu sastāvdaļās uzšuvei, žetonam un žetona makam izmantota muitas iestādes emblēma, savukārt VID Iekšējās drošības pārvaldes formas tērpu sastāvdaļās, t.sk. uzšuvēm, žetonam, izmantots valsts ģerbonis. Muitas iestāžu formas tērpā muitas emblēma ir saglabāta, bet atsevišķās muitas iestāžu formas tērpu sastāvdaļās (piem., cepurē) muitas emblēmas vietā turpmāk lietots valsts ģerbonis.VID 2017.gada 22.novembra vēstulē Nr.6.7-2/333 lūdza Kultūras ministriju (Heraldikas komisiju) apstiprināt atribūtikas ar valsts ģerboni izmantošanu VID formas tērpos, žetonam, to makam, kokardei un citām formas tērpu sastāvdaļām (uzšuvēm, pogām, cepurēm). Kultūras ministrija ar 2017.gada 6.decembra lēmumu Nr.2.6-18.2/25 akceptēja VID iesniegto atribūtiku ar valsts ģerboni projektus un apstiprināja šādu atribūtiku ar valsts ģerboni: a) VID formas tērpu sastāvdaļās – metāla pogām un kokardei;b) ģenerāļa kokardei;c) VID Iekšējās drošības pārvaldes uzšuvei, žetonam un žetona makam;d) nodokļu un muitas policijas uzšuvei, žetonam un žetona makam.Ņemot vērā, ka muitas iestādes, nodokļu un muitas policija un VID Iekšējās drošības pārvalde ir VID struktūrvienības, tad noteikumu projekts paredz vienotas formas tērpu sastāvdaļas un to aprakstu, un ierēdņu dienesta pakāpēm atbilstošu zīmju aprakstu. Tā kā muitas iestādēm formas tērpos ir izmantota muitas emblēma, tad katrai VID struktūrvienībai ir noteiktas atšķirīgas uzšuves un žetoni, kā arī saglabātas attiecīgām struktūrvienībām raksturīgās krāsas (VID Muitas pārvaldei tā ir tumši zila, VID Nodokļu un muitas policijas pārvaldei un VID Iekšējās drošības pārvaldei – melna).Tā kā formas tērpu lietošanas periods ir līdz trim gadiem un lai neradītu neplānotas papildu izmaksas, kas ļautu turpināt izmantot esošos formas tērpus, bet ar jaunajām uzšuvēm, veiktu iepirkumu, atbilstoši noteikumu projektā noteiktajam formas tērpu aprakstam, noteikumu projektā paredzēts noteikt trīs gadu pārejas periodu, līdz vecie formas tērpi tiek nomainīti ar jauniem formas tērpiem.Noteikumu projekts paredz:1. noteikt jaunas muitas iestāžu, nodokļu un muitas policijas un VID Iekšējās drošības pārvaldes ierēdņu formas tērpu sastāvdaļas, to aprakstu žetonus un ierēdņu dienesta pakāpēm atbilstošu atšķirības zīmju aprakstu;
2. noteikt trīs gadu pārejas periodu jauno formas tērpu ieviešanai līdz 2021.gada 1.jūnijam.
 |
| 3. | Projekta izstrādē iesaistītās institūcijas un publiskas personas kapitālsabiedrības | VID, Kultūras ministrijas (Heraldikas komisija)  |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VID Iekšējās drošības pārvaldes, muitas iestāžu, nodokļu un muitas policijas ierēdņi, kuriem tiek piešķirtas dienesta pakāpes.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums administratīvo slogu neietekmē un tiks īstenots no esošajiem administratīvajiem resursiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2018.gads** | Turpmākie trīs gadi (*euro*) |
| **2019.gads** | **2020.gads** | **2021.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Pielikumā detalizēts prognozētais papildu izdevumu aprēķins VID ierēdņu ar dienesta pakāpēm formas tērpiem |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Normatīvā akta izpilde tiks nodrošināta VID piešķirtā budžeta ietvaros.Izmaksas tiks segtas no Finanšu ministrijas budžeta programmas 33.00.00 “Valsts ieņēmumu dienesta un muitas politikas nodrošināšana”  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādi 2017.gada 22.novembrī publicēta Finanšu ministrijas tīmekļa vietnē http://www.fm.gov.lv sadaļā "Sabiedrības līdzdalība" http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika/#project428 |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par noteikumu projektu pēc tā publicēšanas iepriekš minētajā tīmekļa vietnē http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika/#project428 |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VID  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts neietekmēs VID funkcijas un uzdevumus.Nav nepieciešama jaunu institūciju izveide, esošu institūciju likvidācija vai reorganizācija, kā arī noteikumu projekts neietekmēs VID cilvēkresursus. |
| 3. | Cita informācija | Nav |

Finanšu ministre D.Reizniece-Ozola

Grosbergs 67120928

Agris.Grosbergs@vid.gov.lv

Deičmane 67120590

Danute.Deicmane@vid.gov.lv